**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Nariadenie vlády Slovenskej republiky, ktorým sa vyhlasuje chránený areál Ostrovné lúčky |
| **Predkladateľ (a spolupredkladateľ)** |
| Ministerstvo životného prostredia Slovenskej republiky |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[ ]  Transpozícia práva EÚ |
| *V prípade transpozície uveďte zoznam transponovaných predpisov:* |
| **Termín začiatku a ukončenia PPK** | *16.-30.10.2020* |
| *Predpokladaný termín predloženia na MPK\** | *Začiatok: 09.11.2020**Ukončenie: 30.11.2020* |
| **Predpokladaný termín predloženia na Rokovanie vlády SR\*** | *január 2021* |
| 1. **Definovanie problému**
 |
| Nedostatočné plnenie záväzkov Slovenskej republiky vyplývajúcich z čl. 4 ods. 4 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22.7.1992; Mimoriadne vydanie Ú. v. EÚ, kap. 15/zv. 2) v platnom znení (ďalej len „smernica 92/43/EHS v platnom znení“) pokiaľ ide o vyhlasovanie lokalít zapísaných v zozname lokalít európskeho významu. Dôvodom vyhlásenia navrhovaného chráneného areálu Ostrovné lúčky (ďalej len „CHA Ostrovné lúčky“) je aj formálne oznámenie Európskej komisie v rámci konania o porušení č. 2019/2141, ktoré sa týka nedostatočného vyhlasovania lokalít európskeho významu a schvaľovania programov starostlivosti. |
| 1. **Ciele a výsledný stav**
 |
| Zabezpečenie priaznivého stavu biotopov európskeho významu, biotopov národného významu a biotopov druhov európskeho a národného významu, ktoré sú predmetom ochrany navrhovaného CHA Ostrovné lúčky a  zároveň zabezpečenie plnenia medzinárodných záväzkov ochrany európskej sústavy chránených území Natura 2000.  |
| 1. **Dotknuté subjekty**
 |
| Vlastníci, správcovia a nájomcovia dotknutých pozemkov, obce, záujmové združenia, dotknuté orgány štátnej správy, vrátane dotknutých organizácií v ich zriaďovacej pôsobnosti, verejnosť. |
| 1. **Alternatívne riešenia**
 |
| Alternatívne riešenie sa týka celkovo vyhlásenia/nevyhlásenia CHA Ostrovné lúčky.Dôvodom vyhlásenia CHA Ostrovné lúčky je splnenie požiadavky vyplývajúcej z čl. 4 ods. 4 smernice o biotopoch, podľa ktorého členské štáty určia lokality uvedené v národnom zozname lokalít európskeho významu ako osobitné chránené územia a stanovia priority v oblasti ochrany a potrebné opatrenia najneskôr do šiestich rokov. V prípade nevyhlásenia CHA Ostrovné lúčky nebude splnená požiadavka na vyhlásenie a na stanovenie cieľov ochrany a opatrení na ich dosiahnutie. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  Áno | [x]  Nie |
| 1. **Transpozícia práva EÚ**
 |
| 1. **Preskúmanie účelnosti\*\***
 |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* nepovinné |
| 1. **Vplyvy navrhovaného materiálu**
 |
| **Vplyvy na rozpočet verejnej správy** |[ ]  Pozitívne |[ ]  Žiadne |[x]  Negatívne |
|  z toho rozpočtovo zabezpečené vplyvy |[x]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[ ]  Pozitívne |[x]  Žiadne |[ ]  Negatívne |
|  z toho vplyvy na MSP |[ ]  Pozitívne |[x]  Žiadne |[ ]  Negatívne |
| **Sociálne vplyvy** |[ ]  Pozitívne |[x]  Žiadne |[ ]  Negatívne |
| **Vplyvy na životné prostredie** |[x]  Pozitívne |[ ]  Žiadne |[ ]  Negatívne |
| **Vplyvy na informatizáciu** |[ ]  Pozitívne |[x]  Žiadne |[ ]  Negatívne |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  Pozitívne |[x]  Žiadne | ☐ | Negatívne |
|  **vplyvy na procesy služieb vo verejnej správe** | [ ]  | Pozitívne |[x]  Žiadne | ☐ | Negatívne |
| **Vplyvy na manželstvo, rodičovstvo a rodinu** | [ ]  | Pozitívne | [x]  | Žiadne | [ ]  | Negatívne |

|  |
| --- |
| 1. **Poznámky**
 |
| Predkladaným návrhom nariadenia vlády Slovenskej republiky, ktorým sa vyhlasuje chránený areál Ostrovné lúčky (ďalej len „návrh nariadenia vlády“), sa za chránené územie vyhlásia tri lokality európskeho významu - SKUEV0269 Ostrovné lúčky, SKUEV1269 Ostrovné lúčky a SKUEV2269 Ostrovné lúčky, ktoré sú súčasťou európskej sústavy chránených území Natura 2000. SKUEV0269 Ostrovné lúčky bolo zaradené do výnosu Ministerstva životného prostredia Slovenskej republiky č. 3/2004-5.1 zo 14. júla 2004, ktorým sa vydáva národný zoznam území európskeho významu. SKUEV1269 Ostrovné lúčky bolo zaradené do opatrenia Ministerstva životného prostredia Slovenskej republiky z 29. novembra 2018 č. 1/2018, ktorým sa mení a dopĺňa výnos Ministerstva životného prostredia Slovenskej republiky zo 14. júla 2004 č. 3/2004 – 5.1, ktorým sa vydáva národný zoznam území európskeho významu v znení opatrenia č. 1/2017. SKUEV2269 Ostrovné lúčky bolo zaradené do opatrenia Ministerstva životného prostredia Slovenskej republiky zo 7. decembra 2017 č. 1/2017, ktorým sa mení a dopĺňa výnos Ministerstva životného prostredia Slovenskej republiky zo 14. júla 2004 č. 3/2004 – 5.1, ktorým sa vydáva národný zoznam území európskeho významu.Schválením návrhu nariadenia vlády zároveň dôjde k prevyhláseniu existujúcich prírodných rezervácií (PR) Ostrovné lúčky (56,29 ha) a PR Dunajské ostrovy (220,5 ha), ktoré sa stanú súčasťou CHA Ostrovné lúčky (PR Ostrovné lúčky súčasťou zóny B a PR Dunajské ostrovy súčasťou zóny A). Zámer vyhlásiť CHA Ostrovné lúčky bol v zmysle § 50 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“) oznámený Okresným úradom Bratislava. Zámer bol spracovaný podľa projektu ochrany, ktorý je odborným podkladom na vyhlásenie chráneného územia (§ 54 ods. 13 zákona) a obsahuje ciele ochrany vymedzené pre chránené územie, návrh vhodného manažmentu na dosiahnutie cieľov, ako aj obmedzenia vyplývajúce zo stanoveného stupňa ochrany podľa zákona. Pripomienky vznesené zo strany dotknutých subjektov boli prerokované a zapracované do materiálu.Vyhlásením CHA Ostrovné lúčky dôjde k obmedzeniu bežného obhospodarovania na pozemkoch vo vlastníctve štátu a v správe štátneho podniku Lesy Slovenskej republiky, ktorý má nárok na uplatnenie náhrady za obmedzenie bežného obhospodarovania formou finančnej náhrady v zmysle § 61e zákona.ŠOP SR bude zodpovedná za vykonanie ďalších potrebných opatrení v oblasti monitoringu a komunikácie s verejnosťou, ktoré budú zamestnanci ŠOP SR vykonávať v rámci pracovnej náplne.V prípade výskytu inváznych nepôvodných druhov (IAS) bude potrebné zabezpečiť ich odstránenie. Podľa zákona č. 150/2019 Z. z. o prevencii a manažmente introdukcie a šírenia inváznych nepôvodných druhov a o zmene a doplnení niektorých zákonov (ďalej len „zákon č. 150/2019 Z. z.“) je vlastník, správca alebo užívateľ pozemku povinný odstraňovať zo svojho pozemku invázne nepôvodné druhy uvedené v národnom zozname alebo v zozname Európskej únie a starať sa o pozemok tak, aby sa zamedzilo ich šíreniu. Ak ide o výskyt IAS na lesných pozemkoch, za ich odstraňovanie je zodpovedný obhospodarovateľ lesa pri činnostiach vykonávaných v rámci bežného hospodárenia v lesoch a pri činnostiach vykonávaných v rámci plnenia opatrení určených akčným plánom podľa § 6 zákona č. 150/2019 Z. z., za spracovanie ktorých je zodpovedné Ministerstvo životného prostredia Slovenskej republiky (MŽP SR). Na plnenie opatrení určených akčným plánom možno poskytnúť finančné prostriedky v súlade s osobitným predpisom a za podmienok ustanovených osobitnými predpismi. Opatrenia určené akčným plánom vo vzťahu k IAS, ktoré sa majú uplatňovať na lesných pozemkoch, sa navrhujú a vykonávajú v rozsahu, v akom možno zabezpečiť ich financovanie podľa § 6 ods. 4 prvej vety zákona č. 150/2019 Z. z. Týmto sa zabezpečí eliminácia IAS nielen v rámci CHA Ostrovné lúčky, ale aj v širšom okolí.CHA Ostrovné lúčky bude po jeho vyhlásení zapísaný v katastri nehnuteľností (§ 51 ods. 5 zákona), v Štátnom zozname osobitne chránených častí prírody a krajiny (§ 51 ods. 4) a pre potreby praxe budú na Okresnom úrade Bratislava uložené grafické podklady, v ktorých je zakreslená hranica CHA Ostrovné lúčky. V prípade zmeny vlastníctva pozemkov v CHA Ostrovné lúčky tak bude budúci vlastník vopred informovaný o existencii CHA Ostrovné lúčky a o obmedzeniach vyplývajúcich zo stanoveného stupňa ochrany a z vymedzených cieľov ochrany. Vyhlásením CHA Ostrovné lúčky nevzniknú nové pracovné miesta a ani nedôjde k zániku pracovných miest. Vyhlásenie CHA Ostrovné lúčky nebude mať vplyv na fungovanie trhu práce, na špecifické vekové skupiny zamestnancov ani nebude mať špecifické negatívne dôsledky pre isté skupiny profesií, skupín zamestnancov či živnostníkov. Vyhlásenie CHA Ostrovné lúčky aj v kontexte ďalších vyhlásených chránených území môže prispieť k vzniku požiadavky na nové služby v regióne, napr. na sprievodcovskú činnosť prípadne vytvorenie sezónnych pracovných miest zabezpečujúcich manažment územia. V navrhovanom CHA Ostrovné lúčky sa nachádzajú pozemky oslobodené od dane z nehnuteľností podľa § 17 ods. 1 zákona č. 582/2004 Z. z. o miestnych daniach a poplatkoch a miestnom poplatku za komunálne odpady a drobné stavebné odpady. Zoznam pozemkov oslobodených od daní je uvedený v projekte ochrany CHA Ostrovné lúčky. Na základe uvedených skutočností Ministerstvo životného prostredia Slovenskej republiky (MŽP SR) vyhodnotilo, že vyhlásenie CHA Ostrovné lúčky nebude mať vplyv na podnikateľské prostredie.  |
| 1. **Kontakt na spracovateľa**
 |
| Ing. Janka Guzmová, sekcia ochrany prírody, biodiverzity a krajiny MŽP SR (janka.guzmova@enviro.gov.sk).  |
| 1. **Zdroje**
 |
| Doložka vplyvov bola vypracovaná v spolupráci so ŠOP SR (marta.mutnanova@sopsr.sk).  |
| 1. **Stanovisko Komisie pre posudzovanie vybraných vplyvov z PPK**
 |
| Stála pracovná komisia pre posudzovanie vybraných vplyvov v stanovisku č. 139/2020 zo dňa 29.10.2020 uplatnila k materiálu zásadné pripomienky: **K analýze vplyvov na rozpočet verejnej správy**Predkladateľ vo vypracovanej doložke vybraných vplyvov označil vplyvy materiálu ako negatívne a rozpočtovo zabezpečené len čiastočne. Uvedené konštatovanie nie je v súlade s vypracovanou analýzou vplyvov na rozpočet verejnej správy, z ktorej vyplýva, že všetky vplyvy materiálu sú zabezpečené v rozpočtoch kapitol MŽP SR a MV SR. Z uvedeného dôvodu žiada Komisia v časti 9. Vplyvy navrhovaného materiálu doložky vybraných vplyvov označiť vplyvy materiálu na rozpočet verejnej správy ako rozpočtovo zabezpečené v plnej miere (možnosť „áno“).Konštatovanie uvedené v časti 2.2.4. Výpočty vplyvov na verejné financie analýzy vplyvov na rozpočet verejnej správy, že v prípade výskytu inváznych druhov rastlín v lesných porastoch chráneného areálu Ostrovné lúčky je potrebné na ich odstraňovanie vynaložiť finančné náklady vo výške 500 – 1 500 EUR na hektár v závislosti od množstva zaznamenaných druhov inváznych drevín, žiada Komisia zosúladiť so sumami uvádzanými v príslušných tabuľkách a s konštatovaním v časti 2.1.1. Financovanie návrhu (V prípade výskytu nepôvodných inváznych druhov je na ich odstraňovanie potrebná suma 1 000 EUR v rokoch 2021 – 2023) analýzy vplyvov na rozpočet verejnej správy.Stála pracovná komisia na posudzovanie vybraných vplyvov vyjadruje **nesúhlasné stanovisko** s materiálom predloženým na predbežné pripomienkové konanie.**Poznámka**: Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do doložky vybraných vplyvov spolu s vyhodnotením pripomienok.Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko.**Stanovisko MŽP SR** – MŽP SR čiastočne akceptovalo pripomienku a to tak, že v Doložke vybraných vplyvov v časti 9. Vplyvy navrhovaného materiálu označilo vplyvy na rozpočet verejnej správy ako zabezpečené. MŽP SR zároveň upravilo financie v tabuľke č. 1 v Analýze vplyvov na rozpočet verejnej správy, na zamestnanosť vo verejnej správe a financovanie návrhu tak, že vypustilo sumu 1 000 EUR potrebnú na odstraňovanie inváznych nepôvodných druhov, nakoľko ide len o potenciálne výdavky (v prípade, ak sa nepôvodné invázne druhy v CHA Ostrovné lúčky vyskytnú).  |